Marques Brownlee tester Pixel 10 – Google-telefon med charme og svagheder

Tidligere på ugen delte iNPUTs Torben Vognsen sin test af Google Pixel 10 Pro XL. Nu har YouTube-stjernen Marques Brownlee, bedre kendt som MKBHD, også haft fingrene i Googles nye Pixel 10 og Pixel 10 Pro – og hans konklusionen er klar: Det er en telefon, der føles rigtig god i hverdagen, men stadig ikke helt kan hamle op med konkurrenternes tungeste flagskibe.

Den nye Tensor G5-chip får ros for at gøre oplevelsen flydende og hurtig, selvom rå regnekraft ikke ligger i absolut topklasse. Brownlee hæfter sig også ved den nye magnetiske opladning, Pixel Snap, som han kalder en lækker detalje i daglig brug.

Til gengæld er han mindre begejstret for kameraerne. Zoom-funktionerne halter efter konkurrenterne, og billederne ender ofte med at se lidt bløde eller overprocesserede ud. Også skærmens lysstyrke får kritik for at ligge under niveauet hos de bedste rivaler.

Alt i alt kalder han Pixel 10 en “solid Google-telefon”, men en, der ikke helt kan konkurrere med de allerstærkeste smartphones på markedet.

Du kan se hele Brownlees anmeldelse i videoen herunder.

Marques Brownlee tester Pixel 10 – Google-telefon med charme og svagheder